### Resume

På baggrund af en anmodning fra en privat bygherre, er der udarbejdet en lokalplan for et boligområde i [adresse]. Området ligger i byzone og anvendes i dag til erhvervsformål og der er derfor også udarbejdet et kommuneplantillæg, der gør det muligt at opføre boligbebyggelse. Der ønskes opført maksimalt 10 tæt-lav boliger (rækkehuse). Lokalplanen vil stille særlige krav til arkitekturen for at fastholde landsbyens særlige karaktertræk. Vejadgangen skal ske fra [adresse].

### Sagsfremstilling

![](data:image/png;base64...)

Figur 1: Kort over lokalplanområdet

Planens historik
Teknisk Udvalg besluttede på mødet den 02.11.2021, pkt. nr. 242, at igangsætte udarbejdelse af lokalplan nr. 1349 og tillæg nr. 8 til Kommuneplan 2021-2033.
Tillægget har været i fordebat fra den 09.11.2021 til den 23.11.2021.

Lokalplanens indhold
En privat bygherre har anmodet om at få udarbejdet en lokalplan for et område i [adresse]. Området udgør godt 0,5 ha og anvendes i dag til erhvervsformål. Området ligger langs [adresse] og er mod øst og syd omgivet af boligbebyggelse. Mod nord og vest ligger ejendomme med erhverv.
Ejendommen rummer i dag tre ældre bygninger henholdsvis Mia Hansen 119A, 119B og 119C. De to sidstnævnte er udpeget med en lav bevaringsværdi og ønskes fjernet. I stedet ønskes opført maksimalt 10 tæt-lav boliger (rækkehuse). Vejadgangen skal ske fra [adresse].

Bebyggelse, beplantning og vej
Den nye bebyggelse skal opføres i et udtryk og materialevalg, der understøtter og sikrer fastholdelse af de landsbykaraktertræk, der kendetegner Vinding Landsby. Bebyggelsen tættest mod [adresse] skal f.eks. have en størrelse og udformning, der minder om et traditionelt stuehus, for at bevare landsbyudtrykket ud mod vejen.

Bebyggelsesplanen er udformet, så der dannes 3 boliglænger med en fælles plads i midten af området. Bebyggelsen består af 10 boliger med grundstr. på 270 m2. Der skal på grund af de mindre grundstørrelser udlægges ekstra fælles frisareal svarende til det grundareal, der ligger under 400 m². Der ligger grønne arealer både i midten og rundt om bebyggelsen og de er tænkt udført som fællesanlæg med frugt- og nyttehave samt andre fælles aktiviteter. Det fælles friareal mod [adresse] skal fremstå som én have fremfor tre opdelte haver til hver bolig. Langs skel mod [adresse] vil lokalplanen stille krav om én sammenhængende lav hæk, ligesom der i dag er hække mod [adresse] ved den øvrige bebyggelse nær lokalplanområdet.

Der skal anlægges to parkeringspladser pr. bolig, svarende til 20 parkeringspladser. Adgangsvejen fra [adresse] er placeret langs det vestlige skel og fører op til et fælles parkeringsområde. Derfra er der stiforbindelser til de enkelte boliger.

Parkeringen og de omkringliggende arealer anlægges og beplantes, så det bliver en del af et samlet udtryk.

Kommuneplantillæg og fordebat
Der er udarbejdet et tillæg nr. 8 til Kommuneplan 2021-2033, da rammen skal ændres fra erhvervsformål til boligformål til lav boligbebyggelse. Idet anvendelsen ændres, har tillæget været i fordebat i to uger fra den 09.11.2021 - 23.11. 2021. Der kom ingen bemærkninger i høringsperioden.

Støj
Da lokalplanområdet ligger ved siden af et erhvervsområde med miljøklasse 3 (mod nord og vest), er der udarbejdet en støjredegørelse. Den viser, at der kan opføres boligbebyggelse uden støjreducerende tiltag.

Mijøvurdering
Forslag til lokalplan nr. 1349 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen og tillægget er 8 uger jævnfør planloven, da tillægget har været i fordebat, og dermed har særlig interesse for offentligheden..

Overtagelsespligt/Frafaldserklæring
Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

### Planen har begrænset klimapåvirkning og vurderes derfor ikke nærmere.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1349 og tillæg nr. 8 vedtages og offentliggøres i 8 uger. |

### Beslutning

Anbefalet.